APSTIPRINĀTS

SIA “Liepājas Olimpiskais centrs” Iepirkumu komisijas




2024.gada 30.decembra sēdē, protokols Nr.1
IEPIRKUMA

(IDENTIFIKĀCIJAS NUMURS LOC 2024/5)
Ēkas daļas (Bāriņu ielas fasādes) atjaunošana Skolas ielā 9, Liepājā 
NOLIKUMS

I SADAĻA

INFORMĀCIJA PAR IEPIRKUMU

	1.1. Pasūtītājs, kas organizē iepirkumu
SIA “Liepājas Olimpiskais centrs”

Reģistrācijas Nr. 42103030247

Brīvības iela 39, Liepāja, LV-3401
Pasūtītājs, kas slēgs iepirkuma līgumu
SIA "OC Liepāja"
Reģistrācijas Nr. 40003421648



	1.2. Iepirkuma priekšmets

	Ēkas daļas (Daugavas sporta zāles Bāriņu ielas fasādes) atjaunošana Skolas ielā 9, Liepājā saskaņā ar tehnisko specifikāciju un līgumu.


	1.3. CPV kods

	CPV kods: 45220000-5 (Inženiertehniskie un celtniecības darbi).


	1.4. Līguma izpildes laiks un vieta

	1.4.1. Līguma izpildes termiņš – 75 (septiņdesmit piecu) dienu laikā no būvobjekta nodošanas. Plānotais darbu uzsākšanas laiks – 2025.gada aprīlis.
1.4.2. Līguma izpildes vieta – Skolas iela 9, Liepāja, LV-3401.


	1.5. Iepirkuma procedūra

	Iepirkums tiek veikts atbilstoši Publisko iepirkumu likumam
. Iepirkumam piemērota pasūtījuma piešķiršanas metode atbilstoši Publisko iepirkumu likuma 9. panta nosacījumiem.



	1.6. Piedāvājumu iesniegšanas termiņš

	1.6.1. Piedāvājumi iesniedzami Elektronisko iepirkumu sistēmas (turpmāk tekstā – EIS) e-konkursu apakšsistēmā (https://www.eis.gov.lv/EKEIS/Supplier/) līdz 2025.gada 3.februārim plkst.10:00.
1.6.2. Ievērojot Publisko iepirkumu likuma 39.panta pirmajā daļā noteikto, piedāvājumi ir iesniedzami tikai elektroniski EIS e-konkursu apakšsistēmā. Pēc noteiktā termiņa vai ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām un tiks atgriezti iesniedzējiem.
1.8.3. 
Piedāvājumu noformē atbilstoši nolikuma 5.pielikuma “Prasības piedāvājumu noformēšanai” noteikumiem.



	1.7. Iepirkuma procedūras dokumenti

	1.7.1. Nolikumam ar pielikumiem ir nodrošināta tieša un brīva elektroniskā pieeja EIS e-konkursu apakšsistēmā (https://www.eis.gov.lv/EKEIS/Supplier/Organizer/3403).
1.7.2. Elektronisko iepirkumu sistēmā reģistrēta ieinteresētā persona var reģistrēties kā Nolikuma saņēmējs; skaidrojumu sk. vietnē: https://www.eis.gov.lv/EIS/Publications/PublicationView.aspx?PublicationId=883


	1.8. Papildu informācija

	1.8.1. Jebkura papildu informācija, kas tiks sniegta saistībā ar šo iepirkumu, tiks publicēta pasūtītāja pircēja profilā EIS e-konkursu apakšsistēmā (https://www.eis.gov.lv/EKEIS/Supplier/Organizer/3403). Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja.
1.8.2. Ja pretendents ir laikus pieprasījis papildu informāciju par iepirkuma dokumentos iekļautajām prasībām, pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām.
1.8.3. Papildu informāciju pasūtītājs nosūta pretendentam, kas uzdevis jautājumu, un vienlaikus ievieto šo informāciju pasūtītāja mājas lapā, kur ir pieejami iepirkuma dokumenti, norādot arī uzdoto jautājumu.


	1.9. Informācija par iepirkuma priekšmetu

	Detalizēta informācija par iepirkuma priekšmetu ir norādīta Tehniskajā specifikācijā – būvniecības dokumentācijā, kas ir nolikuma 9.pielikums.




II SADAĻA

PRASĪBAS PRETENDENTIEM UN IESNIEDZAMIE DOKUMENTI

	Prasība:
	Iesniedzamais dokuments:

	2.1. Pretendents ir piegādātājs, kurš ir iesniedzis piedāvājumu. Piegādātājs var būt fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt Pasūtītājam nepieciešamos būvdarbus.
	Pieteikums dalībai iepirkumā (pēc formas –nolikuma 1.pielikums).



	2.2. Piegādātājs var balstīties uz citu personu saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura.

Šajā gadījumā piegādātājs un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi.
	a) Pretendents pierāda Iepirkumu komisijai, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos par sadarbību konkrētā līguma izpildē.
b) Pretendenta un personas, uz kuras saimnieciskajām un finansiālajām iespējām pretendents balstās, savstarpēji parakstīts apliecinājums vai noslēgta vienošanās, kurā  norādīts, ka persona, uz kuras saimnieciskajām un finansiālajām iespējām pretendents balstās, uzņemas solidāro atbildību par iepirkuma līguma izpildi, kā arī norādīts, kādā veidā un/vai formā šī persona ir paredzējusi uzņemties solidāro atbildību par iepirkuma līguma izpildi.

	2.3. Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. 

Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
	Pretendents pierāda Iepirkumu komisijai, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā.

	2.4. Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem. 
	Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda katra apvienības dalībnieka līguma daļa, atbildības sadalījums starp apvienības dalībniekiem, tiesības un pienākumi iesniedzot piedāvājumu, kā arī attiecībā uz iespējamo līguma slēgšanu.

	2.5. Pretendentam jāiesniedz atlases dokumenti par katru apvienības dalībnieku. Uz katru apvienības dalībnieku attiecas nolikuma 2.6.punkts un 2.7.punkts, bet pārējos nolikuma punktos izvirzītās prasības jāizpilda piegādātāju apvienībai kopumā, ņemot vērā tās pienākumus iespējamā līguma izpildē.
	

	2.6. Atbilstoši Publisko iepirkumu likuma 9.panta astotajā daļā noteiktajam, Pasūtītājs pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā, ja konstatēti šā likuma 42.panta otrās daļas 1., 2., 3., 4. un 11.punktā minētie izslēgšanas iemesli, kā arī ja šie iemesli konstatēti attiecībā uz šā likuma 42.panta trešajā daļā minētajām personām.
	Komisija pretendentu izslēgšanas gadījumus pārbauda Publisko iepirkumu likuma 42.pantā noteiktajā kārtībā.

Ja Komisija konstatē, ka pretendents būtu izslēdzams no dalības iepirkumā, pamatojoties uz šajā punktā norādītajiem iemesliem, tas (atbilstoši attiecīgajam izslēgšanas gadījuma veidam) rīkojas saskaņā ar Publisko iepirkumu likuma 42.pantā un/vai 43.pantā paredzētajiem risinājumiem un noteikto kārtību.

	2.7. Pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām, tiesīgs veikt Pasūtītājam nepieciešamos darbus.
	a) Komisija pārliecinās par pretendenta reģistrācijas faktu pēc Uzņēmumu reģistra datiem, kas pieejami Elektronisko iepirkumu sistēmā (https://www.eis.gov.lv/). 

b) Komisija pārbauda Būvniecības informācijas sistēmā pieejamo informāciju (https://bis.gov.lv/).

	2.8. Pretendenta gada vidējais finanšu apgrozījums būvniecībā par iepriekšējiem trīs* noslēgtajiem finanšu gadiem ir vismaz 20 000,00  EUR (divdesmit tūkstoši euro).
	a) Komisija pārbauda Būvniecības informācijas sistēmā pieejamo informāciju (https://bis.gov.lv/).**
b) Ārvalstīs reģistrēts pretendents, kurš nav reģistrēts Būvkomersantu reģistrā, piedāvājumam pievieno dokumentu, kurā norāda: Pretendenta apgrozījumu būvniecībā par iepriekšējiem 3 (trīs) gadiem (ja pretendenta pieredze būvniecībā ir mazāka nekā 3 (trīs) gadi, pretendents norāda sasniegto apgrozījumu par to laika periodu, kurā pretendents darbojas būvniecībā).
c) Ja pretendents darbojas tirgū mazāk kā 1 (vienu) gadu un tam nav noslēgts finanšu gads, pretendentam jāiesniedz pārstāvēt tiesīgās personas apliecināta operatīvā peļņas vai zaudējuma aprēķina kopija.

	*Komisija pretendentam prasīto apgrozījumu atzīs par atbilstošu arī tad, ja pretendents veicis uzņēmējdarbību īsāku laiku par 3 (trīs) gadiem un sasniedzis prasīto apgrozījumu.

	2.9. Pretendentam iepriekšējo 5 (piecu) gadu*** laikā ir pieredze vismaz 2 (divu) ēku atjaunošanā ar līguma apjomu vismaz piedāvātās līgumcenas apmērā.
	a) Informācija par iepriekšējo pieredzi (pēc formas – nolikuma 4.pielikums). 

b) Attiecīgo līgumu pieņemšanas-nodošanas akti, atsauksmes vai citi dokumenti, kas apstiprina pieredzes objekta pabeigšanu.

	2.10. Pretendenta rīcībā ir visi nepieciešami resursi iespējamā līguma izpildei, tajā skaitā, līguma izpildē nodrošina nepieciešamos speciālistus, kuri ir sertificēti atbilstoši Latvijas Republikas normatīvo aktu prasībām vai atbilstoši attiecīgās ārvalsts normatīvo aktu prasībām.
	a) Informācija par līguma izpildi (pēc formas – nolikuma 3.pielikums) kur pretendents norāda: 

· vai līguma izpildei plānots piesaistīt apakšuzņēmējus (sniedz informāciju par līguma izpildei piesaistītajiem apakšuzņēmējiem), 

· nominētos speciālistus, to saistību ar pretendentu.

Komisija pārbauda speciālistu būvprakses sertifikātus un saistību ar pretendentu Būvniecības informācijas sistēmā (https://bis.gov.lv/).** 

	** Ja Būvniecības informācijas sistēmā norādītā informācija neatbilst faktiskajai situācijai (apgrozījums, speciālisti, speciālistu sertifikāti), pretendents atsevišķā dokumentā norāda attiecīgu papildu informāciju.

	***Par iepriekšējo 5 (piecu) gadu laikā īstenotu būvobjektu tiks atzīts būvobjekts, kas laika posmā no 2018.gada 1.janvāra līdz piedāvājumu iesniegšanas termiņa beigām nodots ekspluatācijā atbilstoši normatīvajos aktos noteiktajai kārtībai.

	2.11. Pretendents ir iesniedzis tehnisko un finanšu piedāvājumu.
	a) Finanšu piedāvājums (pēc formas nolikuma 2.pielikums). 

b) Tāmes (pēc formas – nolikuma 8.pielikums).


III SADAĻA

PIEDĀVĀJUMA IZVĒRTĒŠANAS KRITĒRIJS

	3.1. Pamatojoties uz Publisko iepirkumu likuma 51.pantu, Komisija piešķir līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā tikai piedāvāto kopējo cenu.


	3.2. Komisija izvēlas piedāvājumu ar viszemāko cenu, kas atbilst nolikuma un tā pielikumu prasībām, nav atzīts par nepamatoti lētu.



IV SADAĻA

PIELIKUMI

	1.pielikums
	Pieteikuma dalībai iepirkumā forma

	2.pielikums
	Finanšu piedāvājuma forma

	3.pielikums
	Informācija par līguma izpildi

	4.pielikums
	Informācijas par iepriekšējo pieredzi

	5.pielikums
	Prasības piedāvājuma noformēšanai

	6.pielikums
	Vērtēšanas nosacījumi

	7.pielikums
8.pielikums
	Līguma projekts
Darba apjomu tāmes

	9.pielikums
	Tehniskā specifikācija/būvniecības dokumentācija

	
	


Iepirkuma LOC 2024/5
nolikuma 1.pielikums

PIETEIKUMS DALĪBAI IEPIRKUMĀ
Sabiedrības nosaukums, reģistrācijas numurs

kuras vārdā, saskaņā ar _________________ rīkojas _____________________________________
      pārstāvības pamats            
                Amats, vārds, uzvārds
Ar šo piesakās piedalīties iepirkumā “Ēkas daļas (Bāriņu ielas fasādes) atjaunošana Skolas ielā 9, Liepājā” (LOC 2024/5).

	Pretendents atbilst
	
	
	mazā vai vidējā uzņēmuma statusam
 

	Pretendents neatbilst
	
	
	


Apliecinām, ka:

· pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām, tiesīgs veikt Pasūtītājam nepieciešamos darbus;
· pretendenta rīcībā ir visi nepieciešamie resursi savlaicīgai un kvalitatīvai līguma izpildei;

· esam iepazinušies un pilnībā piekrītam visām iepirkuma nolikuma un līguma projekta prasībām;

· šis piedāvājums ir sagatavots individuāli un nav saskaņots ar konkurentiem;

· visas piedāvājumā sniegtās ziņas ir patiesas.

	Amatpersonas vai pilnvarotās personas paraksts:
	Dokuments ir parakstīts ar drošu elektronisko parakstu un satur laika zīmogu

	Parakstītāja vārds, uzvārds un amats:
	

	Korespondences adrese:
	

	Bankas rekvizīti:
	

	Kontaktpersona:
	

	Tālruņa numurs:
	

	E-pasta adrese:
	

	Datums
	


Iepirkuma LOC 2024/5
nolikuma 2.pielikums

FINANŠU PIEDĀVĀJUMS 


Ar šo ______________________________________________________________ iesniedz savu piedāvājumu iepirkumam “Ēkas daļas (Bāriņu ielas fasādes) atjaunošana Skolas ielā 9, Liepājā”, Iepirkums LOC 2024/5 . 

Piedāvājam veikt darbus par līgumsummu: 
	Līgumcena EUR bez PVN 
	*

	PVN 21%
	

	Līguma summa KOPĀ
	


* vērtējamā summa.
Apņemamies iepirkumā minētos darbus veikt 75 (septiņdesmit piecu) dienu laikā no līguma noslēgšanas dienas un nodrošināt darbiem un materiāliem 3 (trīs) gadu garantijas laiku. 
Apliecinām, ka:

· iesniedzot piedāvājumu, esam iepazinušies ar visiem apstākļiem, kas varētu ietekmēt līgumsummu un piedāvāto darbu izpildi. Līdz ar to garantējam, ka gadījumā, ja mums tiks piešķirtas līguma slēgšanas tiesības, līgumsaistības apņemamies pildīt atbilstoši mūsu piedāvājumam.

· līgumcenā ievērtēti visi darbi un darbu veikšanai nepieciešamie materiāli, algas un mehānismi, riski un laika apstākļi, kā arī darbi, kas nav minēti, bet bez kuriem nebūtu iespējama tehnoloģiski pareiza darbu veikšana pilnā apmērā.

· Apliecinām, ka esam iepazinušies ar darba apstākļiem un uzņemamies visus riskus mūsu finanšu piedāvājuma ietvaros.

	Amatpersonas vai pilnvarotās personas paraksts:
	Dokuments ir parakstīts ar drošu elektronisko parakstu un satur laika zīmogu

	Parakstītāja vārds, uzvārds un amats:
	


Iepirkuma LOC 2024/5
nolikuma 3.pielikums
INFORMĀCIJA PAR LĪGUMA IZPILDI

ĢENERĀLUZŅĒMĒJS

	Ģenerāluzņēmēja nosaukums, reģistrācijas numurs
	Veicamo darbu apjoms %
	Veicamo darbu apjoms EUR bez PVN
	Veicamo darbu raksturojums

	
	
	
	


APAKŠUZŅĒMĒJI (norāda visus apakšuzņēmējus, kurus plānots piesaistīt līguma izpildē)

	Apakšuzņēmējus līguma izpildē piesaistīt nav paredzēts
	


(ja apakšuzņēmējus līguma izpildē piesaistīt nav paredzēts, izdara attiecīgu atzīmi un tabulu par apakšuzņēmējiem nododamo darbu apjomu nav nepieciešams aizpildīt) 

	Apakšuzņēmējus līguma izpildē ir paredzēts piesaistīt
	


 (tabulā norāda apakšuzņēmējiem nododamo darbu apjomu un veidus)

	Apakšuzņēmēja nosaukums, reģistrācijas numurs
	Vai uzņēmums atbilst mazā vai vidējā uzņēmuma statusam

	Veicamo darbu apjoms %
	Veicamo darbu apjoms EUR bez PVN
	Veicamo darbu raksturojums

	
	
	
	
	


Piedāvājumam pievieno vienošanos ar katru apakšuzņēmēju par konkrētu darbu izpildi vai apakšuzņēmēja apliecinājumu par dalību līguma izpildē (norādītā darbu veida un apjoma izpildē), ja līgums tiktu piešķirts pretendentam.

personAS, kas atbildīgaS par LĪGUMA IZPILDI

	Pienākumi līguma izpildē*
	Speciālista vārds, uzvārds
	Sertifikāts (izdevējs, numurs, derīguma termiņš)
	Persona, kuru pārstāv**

	Ēku būvdarbu vadītājs, kuram ir spēkā esošs būvprakses sertifikāts.
	
	
	


* Pretendents norāda līguma izpildē iesaistītos speciālistus, nodrošinot nolikuma 2.10.punktā noteikto speciālistu piesaisti. 

** norāda, vai piesaistītais speciālists ir: pretendenta (piegādātāja vai piegādātāju apvienības) darbinieks (A); apakšuzņēmēja - komersanta darbinieks (B); persona, kurai ir pastāvīgās prakses tiesības un kas tiks piesaistīta uz atsevišķa līguma pamata konkrētā līguma izpildē (C).

	Sagatavotāja vārds, uzvārds un amats:
	

	Pretendenta nosaukums:
	

	Datums
	


Iepirkuma LOC 2024/5
nolikuma 4.pielikums
INFORMĀCIJA PAR IEPRIEKŠĒJO PIEREDZI

PRETENDENTS (norāda informāciju atbilstoši nolikuma 2.9. punktā noteiktajam)

	Būvobjekta nosaukums, adrese
	

	Publiskas ēkas pazīmes
	

	Pasūtītājs
	

	Izpildītājs
	

	Līguma priekšmets
	

	Līgumcena būvdarbiem EUR bez PVN
	

	Objekta nodošanas ekspluatācijā datums
	

	Kontaktinformācija atsauksmju iegūšanai (kontaktpersona, amats, tālruņa numurs, e-pasta adrese)
	


Tabulā norāda informāciju par iepriekšējo 5 (piecu) gadu laikā īstenotajiem līgumiem, kas atbilst nolikuma 2.9.punktā noteiktajām prasībām.

	Sagatavotāja vārds, uzvārds un amats:
	

	Pretendenta nosaukums:
	

	Datums:
	


Iepirkuma LOC 2024/5
nolikuma 5.pielikums

PRASĪBAS PIEDĀVĀJUMA NOFORMĒŠANAI

	1. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);

	2. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums ir šifrēts, pretendentam noteiktajā laikā (ne vēlāk kā 15 (piecpadsmit) minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai. Ja piedāvājums saturēs kādu no šajā punktā minētajiem riskiem, tas netiks izskatīts.

	3. Sagatavojot piedāvājumu, Pretendents ievēro, ka:

a. Piedāvājuma dokumenti jāaizpilda elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā; 

b. Dokumentus paraksta pretendenta paraksttiesīga amatpersona vai pilnvarota persona. Ja dokumentus paraksta pilnvarotā persona, piedāvājumam pievieno attiecīgās pilnvaras apliecinātu kopiju, ko pievieno pretendenta atlases dokumentiem;

c. Dokumentus Pretendents pēc saviem ieskatiem ir tiesīgs iesniegt elektroniskā formā, parakstot tos ar Elektronisko iepirkumu sistēmas piedāvāto elektronisko parakstu vai ar drošu elektronisko parakstu.

d. Pretendentam jāiesniedz dokumenti, kas aizpildīti atbilstoši nolikumam klāt pievienoto veidlapu formai.



	4. Pretendents drīkst iesniegt tikai vienu piedāvājuma variantu. Ja pretendents iesniegs vairākus piedāvājuma variantus, tie visi tiks atzīti par nederīgiem.



	5. Pretendentam piedāvājums jāiesniedz latviešu valodā. Ja piedāvājumā iekļaujamā informācija ir citā valodā, pretendents pievieno tulkojumu latviešu valodā, kas sagatavots atbilstoši normatīvajiem aktiem par kārtību, kādā apliecināmi dokumentu tulkojumi valsts valodā
.



	6. Piedāvājumā norāda, vai attiecībā uz piedāvājuma priekšmetu vai atsevišķām tā daļām nepieciešams ievērot komercnoslēpumu. Ja piedāvājums vai kāda tā daļa satur komercnoslēpumu, pretendents norāda, kura informācija ir komercnoslēpums un kāds ir šāda statusa tiesiskais pamats. Piegādātājs nevar prasīt ievērot komercnoslēpumu uz tādu informāciju, kas ir vispārpieejama saskaņā ar normatīvajiem aktiem.



	7. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu.



	8. Tiek uzskatīts, ka pretendenti, iesniedzot savus piedāvājumus, apliecina, ka ir iepazinušies un piekrīt nolikuma un tā pielikumu, tajā skaitā iepirkuma līguma projekta, nosacījumiem, kā arī ir iepazinušies ar visiem spēkā esošiem normatīvajiem aktiem, kas jebkādā veidā var ietekmēt vai var attiekties uz līgumā noteiktajām vai ar to saistītajām darbībām. 



	9. Piegādātāju apvienība, attiecībā uz kuru pieņemts lēmums slēgt līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.



Iepirkuma LOC 2024/5
nolikuma 6.pielikums

VĒRTĒŠANAS NOSACĪJUMI

	1. Iepirkuma procedūru veic ar SIA “Liepājs Olimpiskais centrs” valdes priekšsēdētāja 2023.gada 20.aprīļa rīkojumu izveidotā Iepirkumu komisija (Nolikumā arī – Komisija)



	2. Piedāvājumu atvēršanu, noformējuma pārbaudi, pretendentu atlasi un piedāvājumu vērtēšanu Komisija veic slēgtā sēdē.



	3. Piedāvājumu noformējuma pārbaudes, pretendentu atlases un piedāvājumu vērtēšanas laikā Komisija nodrošina piedāvājumu glabāšanu tā, lai tiem nevarētu piekļūt personas, kas nav iesaistītas piedāvājuma noformējuma pārbaudē, pretendentu atlasē un piedāvājumu vērtēšanā.



	4. Pārbaudot piedāvājumu atbilstību nolikumā izvirzītajām prasībām, Komisija pārbauda atbilstību noformējuma prasībām, atbilstību pretendentu atlases prasībām, atbilstību tehniskajai specifikācijai un veic piedāvājuma izvēli.



	5. Ja Komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz apliecinātu dokumenta kopiju.



	6. Piedāvājumu vērtēšanas gaitā Komisija ir tiesīga pieprasīt, lai tiek izskaidrota piedāvājumā iekļautā informācija.



	7. Ja Komisija pieprasa, lai pretendents precizē iesniegto informāciju, tā nosaka termiņu, līdz kuram pretendentam jāsniedz atbilde.



	8. Ja pretendents neiesniedz komisijas pieprasītās ziņas vai paskaidrojumus, Komisija piedāvājumu vērtē pēc tiem dokumentiem, kas ir iekļauti piedāvājumā.



	9. Piedāvājuma noformējuma pārbaudei, pretendentu atlasei, kā arī piedāvājumu vērtēšanai un salīdzināšanai Komisija var pieaicināt ekspertu.



	10. Eksperts nesniedz atzinumu, ja ir ieinteresēts konkrēta pretendenta izvēlē vai darbībā. Pirms darbības sākšanas eksperts paraksta apliecinājumu, ka nav tādu apstākļu, kuru dēļ viņš varētu būt ieinteresēts konkrēta pretendenta izvēlē vai darbībā. Šo apliecinājumu eksperts pievieno atzinumam.



	11. Ekspertam ir tiesības iepazīties ar piedāvājumiem, kā arī lūgt Komisiju pieprasīt no pretendenta papildu informāciju, kas ir nepieciešama atzinuma sagatavošanai.



	12. Eksperts piedāvājumā ietverto un pretendenta papildus sniegto informāciju drīkst izmantot tikai sava atzinuma sniegšanai.



	13. Konstatējot piedāvājuma neatbilstību kādai no prasībām, Komisijai ir tiesības noraidīt pretendentu un neizskatīt piedāvājumu nākamajā izvērtēšanas posmā.



	14. Lai pārbaudītu, vai pretendents nav izslēdzams no dalības iepirkumā Publisko iepirkumu likuma 42.panta otrās daļas 1., 2., 3., 4. un 11.punktā minēto apstākļu dēļ, Komisija rīkojas atbilstoši Publisko iepirkumu likuma 42.pantā un/vai 43.pantā paredzētajiem risinājumiem un noteikto kārtību.



	15. Lai pārbaudītu, vai pretendents, kuram būtu piešķiramas līguma slēgšanas tiesības, nav izslēdzams no dalības iepirkumā Starptautisko un Latvijas Republikas nacionālo sankciju likuma  11.¹ panta pirmajā daļā minēto apstākļu dēļ, Komisija rīkojas atbilstoši Starptautisko un Latvijas Republikas nacionālo sankciju likuma 11.¹ pantam. Ja attiecībā uz minēto pretendentu ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras kavē līguma izpildi, tas ir izslēdzams no dalības iepirkumā.



	16. Triju darbdienu laikā pēc lēmuma pieņemšanas Komisija informē visus pretendentus par pieņemto lēmumu. Informācija tiks nosūtīta uz pieteikumā norādīto elektroniskā pasta adresi, izmantojot drošu elektronisko parakstu vai pievienojot elektroniskajam pastam skenētu dokumentu.




Iepirkuma LOC 2024/5
Nolikuma 7.pielikums

Līgums Nr.______
Liepājā,  






         2025.gada _____._____________ 
Sabiedrība ar ierobežotu atbildību “OC Liepāja”, reģistrācijas numurs 40003421648, turpmāk tekstā - Pasūtītājs, ..., no vienas puses, un

___________ , turpmāk tekstā – Izpildītājs, ..., no otras puses, turpmāk tekstā kopā Puses, saskaņā ar iepirkumu „ …………….”, identifikācijas Nr. LOC 2024/5 (turpmāk – Iepirkums), rezultātiem noslēdz šādu līgumu (turpmāk – Līgums): 

1. Līguma priekšmets
1.1. Ar šo Pasūtītājs uzdod un Izpildītājs par samaksu, ar saviem darba rīkiem, ierīcēm un darbaspēku apņemas Līgumā un normatīvajos aktos noteiktajā kārtībā un termiņos, labā kvalitātē veikt ….. (turpmāk – Darbi) atbilstoši Tehniskajai dokumentācijai un Pretendenta piedāvājumam (Līguma 1.un 2.pielikums, kas ir šī Līguma neatņemamas sastāvdaļas). 
1.2. Izpildītājs apliecina, ka ir pienācīgi iepazinies ar Darbu apjomu, pielietojamiem materiāliem un prasībām, kā arī ar Darbu veikšanas vietu un tehnisko stāvokli un atsakās saistībā ar to izvirzīt jebkāda satura iebildumus vai pretenzijas pret Pasūtītāju attiecībā uz veicamo darbu apjomu un termiņiem, kā arī darbu izpildes laikiem. 
1.3. Izpildītājs apliecina, ka Līguma 1.1.punktā minētie Darbi ir realizējami un ka piedāvājumā  ir iekļauti visi ar Darbu veikšanu saistītie izdevumi, kā arī izdevumi par darbiem, kas nav minēti, bet bez kuriem nebūtu iespējama tehnoloģiski pareiza būvdarbu veikšana pilnā apmērā un citi izdevumi, kurus Izpildītājs objektīvi varēja paredzēt.
2. Samaksas apmērs un kārtība
2.1.
Līgumcena par pilnīgu, savlaicīgu un kvalitatīvu Darbu izpildi ir _____ EUR (______), neskaitot pievienotās vērtības nodokli ______ EUR (_____), kas kopā sastāda _____ EUR (_____).

2.2.
Samaksa par Darbu izpildi tiek veikta kā avansa maksājums, starpmaksājums un galīgais norēķins.

2.3.
Pasūtītājs apņemas veikt Avansa maksājumu – 30 % apmērā no Līguma summas, jeb _____ EUR (________), 10 (desmit) darba dienu laikā no Līguma noslēgšanas un atbilstoša rēķina saņemšanas no Izpildītāja. Lai varētu saņemt Avansa maksājumu, Izpildītājam jāiesniedz Līguma izpildes nodrošinājums, par summu, kas vienāda ar Izpildītāja pieprasīto Avansa maksājumu un ko izsniegusi Banka vai Apdrošināšanas sabiedrība (2.9.punkts) uz darbības laiku, kas ir vienāds ar Līguma izpildes laiku + 30 (trīsdesmit) kalendārās dienas.
2.4. Ikmēneša norēķins par izpildītajiem darbiem tiek veikts pēc mēneša izpildes akta parakstīšanas, pamatojoties uz Izpildītāja iesniegto rēķinu, 10 (desmit) darba dienu laikā no brīža, kad rēķinu parakstījis Pasūtītājs. Maksājumā proporcionāli tiek dzēsts avanss un ieturēts darbu izpildes nodrošinājums 10% apmērā.
2.5.
Atlikušās Līguma summas samaksu (ieturēto darbu izpildes nodrošinājumu) – 10 % apmērā, jeb ________ EUR (____________) apmērā Pasūtītājs veic 10 (desmit) darba dienu laikā pēc Darbu pieņemšanas – nodošanas akta parakstīšanas un rēķina saņemšanas no Izpildītāja.

2.6. Maksājumi tiek veikti uz Izpildītāja norādīto bankas kontu.

2.7. Nekvalitatīvi veiktie darbi netiek apmaksāti un tiek pārstrādāti uz Izpildītāja rēķina.
2.8. Izpildītājs uzņemas visu risku, kas saistīts ar iespējamo izmaksu sadārdzinājumu Darba veikšanas gaitā, tostarp, kas rodas sakarā ar nodokļu likmju izmaiņām valstī, un tas nekādā veidā nevar ietekmēt līgumcenu.
2.9. Līguma izpildes nodrošinājumu var izsniegt Latvijas Republikā (turpmāk LR) vai citā Eiropas Savienības vai Eiropas Ekonomiskās zonas dalībvalstī reģistrēta banka/bankas filiāle/ārvalsts bankas filiāle, vai apdrošināšanas sabiedrība vai ārvalsts apdrošināšanas sabiedrības filiāle, kas LR normatīvajos tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā. Pirms Līguma izpildes nodrošinājuma iesniegšanas tā projektu Izpildītājs saskaņo ar Pasūtītāju.

3. Līguma termiņš
3.1. Līgumā noteiktos Darbus Izpildītājs veic no līguma parakstīšanas dienas un objekta nodošanas darbu veikšanai 75 (septiņdesmit piecu) dienu laikā. Darbi uzskatāmi par paveiktu brīdī, kad Darbi tiek nodoti ekspluatācijā ar pieņemšanas – nodošanas aktu.
3.2. Pēc Darbu nodošanas ekspluatācijā garantijas termiņš ir 3 (trīs) gadi. 
3.3. Šī Līguma izpildes termiņu Puses var grozīt ar rakstveida papildus vienošanos šādos gadījumos:

3.3.1. ja nepārvaramas varas rezultātā tiek apgrūtināta vai uz laiku ir neiespējama Darbu izpilde;
3.3.2. ja kādas Puses saistību neizpildes dēļ ir tikusi apgrūtināta otras Puses saistību izpilde. 

3.4. Puses, rakstiski vienojoties, var grozīt Līgumā noteiktos termiņus gadījumā, ja iestājas tādi apstākļi, kuru dēļ Līgumā noteikto termiņu pagarinājums ir nepieciešams un šos apstākļus Izpildītājs nevarēja ne paredzēt, ne ietekmēt.
4. Izpildītāja pienākumi
4.1. Izpildītājam ir saistoši iepirkumam iesniegtie materiāli.
4.2. Darbu izpildē ievēro Latvijas Republikā spēkā esošās būvniecības normas un noteikumus, pašvaldības saistošos noteikumus, kā arī Pasūtītāja prasības.
4.3. Darbus izpilda ar kvalitatīviem, ar Pasūtītāju saskaņotiem materiāliem, kas atbilst standartu un tehnisko noteikumu un ir sertificēti Latvijas Republikā vai Eiropas Savienībā.
4.4. Nekavējoties informē Pasūtītāju par atklātajiem trūkumiem un šķēršļiem, kuru novēršanu nebūtu ieteicams atlikt uz vēlāku laiku vai kuru dēļ Pasūtītājam var tikt radīti zaudējumi.
4.5. Par saviem līdzekļiem un saviem spēkiem novērš visus defektus, kas konstatēti būvniecības darbu izpildes laikā un kas radušies Izpildītāja darbības rezultātā. 
4.6. Kvalitātes garantijas laiks tiek rēķināts no Darbu nodošanas ekspluatācijā datuma.
4.7. Punktā 3.2. minētās garantijas termiņa ietvaros Izpildītājs novērš ekspluatācijas laikā konstatētos defektus 5 (piecu) darba dienu laikā no brīža, kad Izpildītājs ir saņēmis ziņu par radušos defektu vai citā termiņā, par ko Puses ir iepriekš vienojušās.
4.8. Garantē darba drošības noteikumu, ko paredz Latvijas Republikā spēkā esošie normatīvi un instrukcijas, ievērošanu, kas saistīti ar darbu objektā un Pasūtītāja teritorijā.
4.9. Nodrošina objektu ar visām nepieciešamajām ierīcēm būvgružu aizvākšanai, kā arī nodrošina to izvešanu uz speciāli ierīkotām vietām vai utilizāciju. Nodrošina demontētās iekārtas utilizāciju.
4.10. Nodrošina Pasūtītāja pārstāvju piekļūšanu kontroles veikšanai objektam.
4.11. Pielieto tehniskajā specifikācijā norādītās iekārtas un materiālus. Gadījumā, ja tiek piedāvāts kāda cita iekārta vai materiāls, Izpildītājs ziņo Pasūtītājam par iekārtas vai materiāla nomaiņas nepieciešamību. Tad Pasūtītājs izlemj, vai piedāvātā iekārta vai materiāls ir piemērots darbu veikšanai un saskaņo vai noraida iekārtas vai materiāla nomaiņu.
4.12. Uzņemas atbildību par jebkuriem bojājumiem vai kompensāciju, kas jāmaksā pēc likuma, sakarā ar, vai kā sekas nelaimes gadījumam, vai ievainojumiem kādam strādniekam vai citai personai, kuru nodarbinājis Izpildītājs.
4.13. Izpildītājam par saviem līdzekļiem jānodrošina viss nepieciešamais Darbu veikšanai (sertificēti būvizstrādājumi, tai skaitā, materiāli, tehniskie līdzekļi u.tml.).
4.14. Izpildītājs ir atbildīgs par visa šī Līguma izpildei nepieciešamā darbaspēka piesaistīšanu, kā arī par visu ar to saistīto izdevumu (komandējumi, uzturs, dzīvošana, transports u.c.) segšanu.
4.15. Izpildītājs par saviem līdzekļiem nodrošina būvlaukumu ar Darbu izpildei nepieciešamajām telekomunikācijām, kā arī saimniecības telpām un pēc nepieciešamības biroja telpām. Izpildītājam ir pienākums Darbu izpildei nodrošināt patērētās elektroenerģijas, ūdens un siltumenerģijas uzskaiti (skaitītāja uzstādīšanu) un samaksāt patstāvīgi par saņemtajiem pakalpojumiem.
4.16. Izpildītājam ir pienākums nekavējoties rakstiski informēt Pasūtītāju par visām kļūdām un neprecizitātēm, kas ir atklājušās Darbu dokumentācijā, kā arī par visiem apstākļiem, kas var ietekmēt objekta drošību vai Darbu kvalitāti.
5. Pasūtītāja pienākumi
5.1. Pasūtītājs apņemas samaksāt par Līgumā noteikto Darbu izpildi saskaņā ar Līguma 2.sadaļu.
5.2. Pasūtītājs nodrošina Izpildītājam brīvu pieeju teritorijai, kur paredzēts veikt darbus.
5.3. Ir tiesīgs jebkurā laikā veikt darbu un materiālu kvalitātes pārbaudi. Pārkāpumu konstatēšanas gadījumā aptur darbus, rakstiski paziņojot Izpildītājam par pārkāpumiem, kurus nepieciešams novērst.
5.4. Gadījumā, ja rodas jautājumi darba gaitā, 3 (trīs) darba dienu laikā dod Izpildītājam atbildi par darbu turpmāko gaitu.
5.5. Ne vēlāk kā 1 (vienu) darba dienu pirms darba sākšanas paziņo Izpildītājam par visiem no Pasūtītāja atkarīgiem apstākļiem, kas radušies no jauna un kas Izpildītājam var traucēt izpildīt Līgumsaistības (nav iespējams ierādīt darbu fronti un tamlīdzīgi) un dod piekrišanu grozīt Līgumdarbu uzsākšanu un pabeigšanas termiņu.
5.6. Ja ir pamats domāt, ka darbi nav veikti pilnā apjomā vai veikti nekvalitatīvi, vai iesniegtie materiāli neatbilst faktiskajam stāvoklim, Pasūtītājam ir tiesības neparakstīt nodošanas-pieņemšanas aktu. Šādā gadījumā tiek sastādīts protokols, kurā noteikts kādi darbi un kādos termiņos jāveic. Šis protokols nav par pamatu, lai tiktu pagarināts darbu izpildes termiņš un, ja tiek kavēts Līgumā noteiktais Darbu izpildes termiņš, saskaņā ar 9.1. punkta noteikumiem Izpildītājam tiek aprēķināta kavējuma nauda.

6. Pasūtījuma pieņemšana un nodošana
6.1. Pasūtījuma pieņemšana notiek ar pieņemšanas-nodošanas aktu. 
6.2. Izpildītājs pēc darbu pabeigšanas objektu nodod Pasūtītājam ar pieņemšanas-nodošanas aktu. Ja Pasūtītājs konstatē objektā trūkumus vai kādus nepabeigtus darbus, Pasūtītāja izveidota komisija sastāda aktu, kuru paraksta visi komisijas klātesošie locekli. Izpildītājam uz šī akta pamata ir pienākums par saviem līdzekļiem Pasūtītāja komisijas noteiktajā termiņā veikt objekta trūkumu novēršanu vai nepabeigto darbu izpildi. 
6.3. Gadījumā, ja Izpildītājs nepiedalās minētā akta sastādīšanā, Pasūtītājs ir tiesīgs aktu sastādīt vienpusēji, bet ja Izpildītājs nepiekrīt aktam – pēc savas izvēles tiesīgs pieaicināt neatkarīgus ekspertus, kuri būs tiesīgi pieņemt abām Pusēm saistošu atzinumu minētos jautājumos. Šādas ekspertīzes izmaksas tiek izdarītas uz Izpildītāja rēķina. Aktu, kuru sastādīja eksperti, Pasūtītājs iesniedz Izpildītājam. 7 (septiņu) darba dienu laikā pēc trūkumu novēršanas un pilnīgas darbu izpildes (saskaņā ar Izpildītāja paziņojumu) Pasūtītāja komisija veic atkārtotu pilnīgu Darbu pieņemšanu, ievērojot šī punkta augstākminētos noteikumus.
6.4. Gadījumā, ja Izpildītājs Pasūtītāja sastādītajā aktā norādītajos termiņos neveic darbus, lai novērstu atklātos trūkumus, Pasūtītājs novērš tos patstāvīgi vai pieaicina citus izpildītājus. Visus Pasūtītāja izdevumus, kas saistīti ar minēto trūkumu novēršanu, jāatlīdzina pilnā apmērā Izpildītājam, saskaņā ar Pasūtītāja iesniegtiem maksājuma dokumentiem.
6.5. Visus ar Darbu pieņemšanu saistītos izdevumus sedz Izpildītājs. Pēc veiksmīgas Darbu pieņemšanas tiek veikta Darbu pieņemšana ekspluatācijā. Izpildītājam, nododot Darbus, jāsagatavo un jāiesniedz pieņemšanas komisijai Pasūtītāja vārdā dokumentācija, kādu tam atbilstoši spēkā esošajiem normatīvajiem aktiem un objektam raksturam nosaka par pienākumu sagatavot un iesniegt. Darbu pieņemšanu ekspluatācijā veic pieņemšanas komisija, ko uzaicina un nodrošina Izpildītājs, saskaņā ar normatīvajiem aktiem 14 (četrpadsmit) dienu laikā, skaitot no Darbu pieņemšanas akta parakstīšanas. 

6.6. Darbu pieņemšanas – nodošanas akta parakstīšana neatbrīvo Izpildītāju no atbildības par slēptiem, akta parakstīšanas laikā nekonstatētiem trūkumiem, kā arī neatbrīvo Izpildītāju no pienākuma veikt to Līguma saistību izpildi, kuras uz Darbu pieņemšanas – nodošanas akta parakstīšanas dienu vēl nav pilnībā pabeigtas.
7. Pušu korespondence
7.1. Problēmas, kas rodas darbu izpildes gaitā, tiek risinātas šādi:
7.1.1. Izpildītājs piedāvā Pasūtītājam rakstveidā problēmas risinājumu.
7.1.2. Pasūtītājs saņēmis Līguma 7.1.punktā minētā risinājumu, izskata to un dod rakstisku atbildi Izpildītājam 3 (trīs) darba dienu laikā no rakstiskā risinājuma iesniegšanas dienas.
7.1.3. Ja Pasūtītājs Līguma 7.1.2.punktā minētā kārtībā un termiņā nav sniedzis Izpildītājam atbildi, tad Izpildītājs par attiecīgo problēmu ir tiesīgs lemt pats, ievērojot normatīvos aktus un šī Līguma prasības.

7.2. Lai sekmīgi vadītu šī līguma izpildi, Pasūtītājs nozīmē pārstāvi, kuram ir tiesības darboties Pasūtītāja vārdā saistībā ar līguma izpildi, t.sk., veikt ar šo līgumu uzņemto saistību izpildes kontroli. Atbildīgā persona ir___________________________________________.

7.3. Izpildītājs Līguma izpildē norīko savu atbildīgo personu: ______________________________.
8.Informācijas konfidencialitāte
8.1. Visa informācija, ko šī Līguma izpildes laikā iegūst Izpildītājs, kā arī visi dokumenti, kas radušies šī Līguma saistību izpildes gaitā, tiek uzskatīti par Pasūtītāja īpašumu un ir pakļauti lietošanas ierobežojumiem, kā norādīts Līguma 8.2.punktā.
8.2. Izpildītājs un Pasūtītājs apņemas nodrošināt būvniecības procesa dokumentu un informācijas konfidencialitāti un arī pēc šī Līguma  darbības beigām neatklāt jebkuru šim Līgumam vai Pasūtītāja darījumiem vai darījuma operācijām piekritīgu vai konfidenciālu informāciju, ja no Pasūtītāja nav saņemta iepriekšēja rakstiska piekrišana. Šis noteikums neattiecas uz gadījumiem, kad dokumenti izsniedzami pēc pamatota valsts institūciju pieprasījuma.
9. Pušu atbildība par Līguma pārkāpumiem
9.1. Ja Izpildītājs pārkāpj Līguma 3.1.punktā norādīto Darbu izpildes kopējo termiņu vai termiņus, kas noteikti ar Pušu vienošanos par Darbu izpildi, Izpildītājam par katru nokavēto dienu ir jāmaksā nokavējuma naudu 0,1 % apmērā no Līguma kopsummas, bet nepārsniedzot 10% (desmit procentus) no kopsummas. 
9.2. Ja Izpildītājs pārkāpj Darbu izpildes termiņu un tiek aprēķināta Līguma 9.1. punktā noteiktā kavējuma nauda, tad Pasūtītājs ir tiesīgs kavējuma naudu ieturēt no vēl neizmaksātās Līguma summas. Ja šī summa nesedz kavējuma naudas apmērus, tad Izpildītājam starpība ir jāsamaksā no saviem līdzekļiem.
9.3. Tāda pat atbildība ir Izpildītājam, ja tas nav ievērojis savas vainas dēļ pieļauto defektu novēršanas termiņus, kādi norādīti abpusēji parakstītajā protokolā (aktā) vai neatkarīgu ekspertu slēdzienā.
9.4. Ja Pasūtītājs nokavē samaksu Līgumā noteiktos termiņos, tas par katru nokavēto dienu maksā Izpildītājam nokavējuma naudu 0,1% apmērā no neapmaksātās kopsummas, bet nepārsniedzot 10% (desmit procentus) no neapmaksātās kopsummas.
9.5. Līgumsoda samaksa neatbrīvo Puses no līgumsaistību izpildes.
9.6. Defektu novēršanai nepieciešamais laiks nav pamats darbu veikšanas termiņa pagarinājumam un neatbrīvo Izpildītāju no minētās materiālās atbildības.
10. Nepārvarama vara
10.1. Puses tiek atbrīvotas no atbildības par daļēju vai pilnīgu Līguma neizpildi, ja šī neizpilde radusies nepārvaramas varas rezultātā. Pie nepārvaramas varas pieskaitāmi ugunsgrēki, zemestrīces, kara darbība, plūdi, valsts varas un pārvaldes institūcijas lēmumi,  kuru rezultātā šī Līguma izpilde nav iespējama.
10.2. Ja iestājas nepārvarama vara, Līguma saistības, tajā skaitā Darbu izpildes termiņš, tiek izmainīts par laika periodu, kurā darbojas šie apstākļi un to sekas.
10.3. Gadījumā, kad nepārvarama vara un to sekas turpina darboties ilgāk par 2 (diviem) mēnešiem vai arī tiem iestājoties, kļūst skaidrs, ka tie un to sekas darbosies ilgāk par 2 (diviem) mēnešiem, Puses iespējami drīz sāk sarunas par šī Līguma izpildes alternatīviem variantiem, un sastāda jaunu līgumu vai vienojas par Darbu izpildes termiņu, vai arī lauž šo Līgumu.
11.Līguma izbeigšana 
11.1. Līgums tiek izbeigts šajā Līgumā noteiktā kārtībā un gadījumos vai normatīvajos aktos noteiktajos gadījumos un kārtībā.
11.2. Ja Pasūtītājs nokavē Līguma 2.punktā norādītos maksājumus vairāk nekā par 30 (trīsdesmit) dienām, Izpildītājam ir tiesības vienpusēji izbeigt Līgumu par to brīdinot Pasūtītāju vismaz 7 (septiņas) dienas iepriekš.
11.3. Ja Izpildītājs nokavē Līguma 3.1.punktā minēto Darbu izpildes termiņu vairāk kā par 20 (divdesmit) dienām, Pasūtītājam ir tiesības vienpusēji izbeigt Līgumu par to brīdinot Izpildītāju vismaz 7 (septiņas) dienas iepriekš.
11.4.
Ja Pasūtītājs izbeidz Līgumu 11.3.punktā minētā gadījumā, tad Izpildītājs samaksā Pasūtītājam līgumsodu 10% (desmit procentu) apmērā no Līguma kopsummas.
11.5.
Līguma izbeigšana iespējama, Pusēm rakstiski vienojoties.

12. Nobeiguma noteikumi
12.1. Visas domstarpības, kas saistītas ar Līguma izpildes gaitu, Puses cenšas atrisināt, vienojoties sarunu ceļā. Ja vienošanās nav panākta, jebkura no Pusēm var nodot strīda izskatīšanu Latvijas Republikas tiesā normatīvajos aktos noteiktā kārtībā.
12.2. Ja pārstāj darboties viens vai vairāki šī Līguma noteikumi, pārējie Līguma noteikumi paliek spēkā, ciktāl tos neatceļ spēku zaudējušie šī Līguma punkti.
12.3. Izmaiņas un papildinājumi Līgumā stājas spēkā tad, kad par to ir panākta rakstiska vienošanas, kuru apstiprinājušas Puses.
12.4. Līgums ir sastādīts un parakstīts 2 (divos) eksemplāros, kuriem ir vienāds juridiskais spēks. Katra Puse saņem pa vienam  eksemplāram.
12.5. Līgumā izmantotie termini tulkojami saskaņā ar Būvniecības likumu un saskaņā ar to izdotajiem noteikumiem.
12.6. Līgums stājas spēka, kad to ir parakstījušas abas Līguma slēdzējas Puses un ir spēkā līgu saistību pilnīgai izpildei.
12.7. Līgums sastādīts latviešu valodā uz _ lapām ar _ pielikumiem, kas ir Līguma neatņemama sastāvdaļa.

11.Pušu rekvizīti

� Publisko iepirkumu likums, skatīt: �HYPERLINK "https://likumi.lv/doc.php?id=287760"��https://likumi.lv/doc.php?id=287760� 


� Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro; Vidējais uzņēmums ir uzņēmums, kas nav mazais uzņēmums, un kurā  nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro.


� Publisko iepirkumu likuma (turpmāk - PIL) izpratnē apakšuzņēmējs ir pretendenta nolīgta persona vai savukārt tās nolīgta persona, kura veic būvdarbus vai sniedz pakalpojumus iepirkuma līguma izpildei. 


Apakšuzņēmēja veicamo būvdarbu vai sniedzamo pakalpojumu kopējo vērtību noteic saskaņā ar PIL 63.panta trešo daļu.





� Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro; Vidējais uzņēmums ir uzņēmums, kas nav mazais uzņēmums, un kurā  nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro.


� Latvijas Republikā spēkā Ministru kabineta 2000.gada 22.augusta noteikumi Nr.291 “Kārtība, kādā apliecināmi dokumentu tulkojumi valsts valodā”, skatīt: �HYPERLINK "http://likumi.lv/doc.php?id=10127"��http://likumi.lv/doc.php?id=10127�. 

